Diari Oficial de la Generalitat Valenciana


Sumari del DOGV 7175, del 18-12-2013 (2013/11132)

Informació pública de l'informe de sostenibilitat ambiental i nou pla general d'ordenació urbana. BAS/1192/2013.
----------------------------------------------------------------------------------------------------------------

### Dades del document

Número de DOGV
:   7175

Data del DOGV
:   18-12-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/11764


Organisme emissor
:   Ajuntament de L'Alfàs del Pi

Tipus de document
:   Anunci

Informació pública de l'informe de sostenibilitat ambiental i nou pla general d'ordenació urbana. BAS/1192/2013. [2013/11768]  
L'Ajuntament en ple, en sessió extraordinària celebrada en data 27 de novembre de 2013, dins del procés d'avaluació ambiental estratègica en què es troba immers el nou Pla General d'Ordenació Urbana de l'Alfàs del Pi (Alacant), va adoptar l'acord següent:  
  
Primer. Iniciar la fase de consulta i informació pública sobre la proposta de Pla General d'Ordenació Urbana de l'Alfàs del Pi, en la versió preliminar, que inclou un informe de sostenibilitat ambiental i l'estudi i catàleg de paisatge, de conformitat amb el que disposa l'article 10.1 de la Llei 9/2006, de 28 d'abril, sobre avaluació dels efectes de determinats plans i programes en el medi ambient.  
Segon. Sotmetre a consulta i informació pública, per un termini de 50 dies hàbils, mitjançant la inserció d'un anunci en un diari de premsa d'àmplia difusió a la localitat, en el tauler d'anuncis de l'Ajuntament i en el Diari Oficial de la Comunitat Valenciana, l'informe de sostenibilitat ambiental, l'estudi i catàleg de paisatge i la versió preliminar del pla general d'ordenació urbana, junt amb els estudis complementaris, als efectes que el públic interessat puga examinar-ho i formular les observacions i suggeriments que consideren oportunes, de conformitat amb el que disposen els articles 10 i 11 de la Llei 9/2006, de 28 d'abril, sobre avaluació dels efectes de determinats plans i programes en el medi ambient.  
El termini de consulta i informació pública començarà a comptar a partir de l'endemà de la publicació del corresponent anunci en el Diari Oficial de la Comunitat Valenciana. La documentació ressenyada podrà consultar-se al Departament d'Urbanisme de l'Ajuntament de l'Alfàs del Pi, en horari d'atenció al públic, de 10.30 a 13.30 hores, de dilluns a divendres.  
L'esmentada documentació també estarà a disposició de les persones interessades en la pàgina web de l'Ajuntament, en l'enllaç següent: .  
Els suggeriments, al·legacions i observacions podran dirigir-se al Registre General de l'Ajuntament.  
Tercer. Enviar un exemplar de la documentació tècnica a les administracions públiques i a la resta d'organismes afectats, així com al públic interessat perquè, durant els 15 primers dies hàbils del període de consulta pública, acrediten el compliment dels requisits que establix l'article 10.2 de la Llei 9/2006, de 28 d'abril, o dels requisits que establixen els articles 2.2 i 23 de la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient.  
Cosa que es fa pública perquè se'n prenga coneixement.  
  
L'Alfàs del Pi, 3 de desembre de 2013.- L'alcalde president: Vicente Arques Cortés.